16/07/2015 | Administración LocalMunicipal
Pontedeume
Anuncio creación comisións informativas

Polo Pleno da Corporación do Concello de Pontedeume, en sesión celebrada, con carácter extraordinario, o día vinte e seis de xuño de dous mil quince, quedou determinada a creación das comisión informativas que de seguido se relacionan e no sentido literal que se transcribe: De conformidade có disposto no artigo 20.1. c) da Lei 7/1985, de 2 de abril, reguladora das Bases do Réxime Local nos municipios de máis de 5.000 habitantes existirán, se a súa lexislación autonómica non prevé neste ámbito outra forma organizativa, órganos que teñan por obxecto o estudio, informe e consulta dos asuntos que han de ser sometidos á decisión do Pleno, así como o seguimento da xestión do Alcalde, a xunta de goberno local e os concelleiros que ostenten delegacións, sen prexuízo das competencias de control que corresponden ao Pleno, tendo todos os grupos políticos integrantes da Corporación dereito a participar nos devanditos órganos, mediante a presenza de concelleiros pertencentes aos mesmos. Visto que a teor do regulado nos artigos 66 e 68 da Lei de Administración Local de Galicia do 22 de xullo de 1.997, se constituirán Comisións de Estudio, Informe e Consulta en todos os municipios de máis de cinco mil habitantes, correspondendo ao Pleno a determinación do número e denominación das devanditas Comisións, as cales estarán integradas polos membros que designen os distintos grupos políticos que forman parte da Corporación. O número dos seus membros será proporcional á súa representatividade no Concello. Visto que en virtude do establecido no artigo 212.1 da antedita Lei Autonómica, a periodicidade das sesións ordinarias das Comisións de Estudio, Informe e Consulta será determinada polo Pleno, sendo preceptiva, en todo caso, a reunión das devanditas Comisións con anterioridade ao pronunciamento do Pleno en asuntos da súa materia, nos días e horas que estableza o Alcalde, segundo se sinala no artigo 134.1) do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Visto que de conformidade con o disposto no artigo 127 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, a Comisión Especial de Contas, á que corresponde o exame, estudio e informe de todas as contas, presupostarias e extrapresupostarias, que debe aprobar o Pleno da Corporación, é de existencia preceptiva, segundo dispón o artigo 116 da Lei 7/1985, de 2 de abril, e a súa constitución, composición e integración e funcionamento axústase ao establecido ás demais Comisións Informativas. Visto que en virtude do regulado no artigo 66 da Lei de Administración Local de Galicia do 22 de xullo de 1997, a Comisión Especial de Contas estará constituída polos membros dos distintos grupos políticos da Corporación e o número de membros será proporcional á súa representatividade no Concello. Considerando os parámetros de poboación, potencialidade económica e complexidade xurídico-administrativa deste Municipio, chégase á conclusión de que é necesaria a creación das Comisiónes Informativas de carácter permanente seguintes: - Comisión Informativa Especial de Contas, que poderá funcionar como Comisión Informativa Permanente de Asuntos Económicos e Facenda. - - Comisión Informativa Permanente de Estudio, Informe e Consulta de Asuntos Xerais do Pleno (entre outros, incluiráse expedientes relativos a obras, servizos, urbanismo, industria, formación, réxime interior, emprego, participación cidadán e parroquias, e calquera outro competencia do Pleno propia ou delegada que requira ditame da Comisión informativa e non esté expresamente atribuída a outra Comisión informativa). - Comisión Informativa Permanente de servizos sociais, educación, deportes, comercio, turismo e cultura e xuventude parques e xardíns. Consonte co disposto no artigo 125. b) do Real Decreto 2568/1986, de 28 de novembro e de conformidade co disposto no artigo 68.5, en relación co 66.2 da Lei 5/1997, de 22 de xullo de administración local de Galicia Logo de someter o asunto a votación adóptase o seguinte ACORDO: Primeiro.- Crear a Comisión Informativa Especial de Contas, que poderá funcionar como Comisión Informativa Permanente de Asuntos Económicos e Facenda, que se comporá de sete membros, incluídos o Presidente, distribuídos do seguinte xeito entre os Grupos Políticos: Catro membros do Grupo Político PSdeG-PSOE, dous do grupo político PP e un do Grupo Político B. N. G. Segundo.- Crear a Comisión Informativa Permanente de Estudio, Informe e Consulta de Asuntos Xerais do Pleno, que se comporá de sete membros, incluídos o Presidente, distribuídos do seguinte xeito entre os Grupos Políticos: Catro membros do Grupo Político PSdeG-PSOE, dous do grupo político PP e un do Grupo Político B. N. G. Terceiro.- Crear a Comisión Informativa Permanente de servizos sociais, educación, deportes, comercio, turismo e cultura e xuventude parques e xardíns, que se comporá de sete membros, incluídos o Presidente, distribuídos do seguinte xeito entre os Grupos Políticos: Catro membros do Grupo Político PSdeG-PSOE, dous do grupo político PP e un do Grupo Político B. N. G. Cuarto.- Fixar a periodicidade das sesións ordinarias da Comisión Informativa Permanente de Estudio, Informe e Consulta de Asuntos Xerais do Pleno con carácter mensual e con anterioridade ao pronunciamento do Pleno en asuntos da súa materia. Ás sesións constitutivas das Comisións informativas asistirá, ademáis, o sr. Alcalde-presidente, Presidente nato de todas elas, ao obxecto de proceder a formular a proposta de delegación da presidencia efectiva das mesmas. Celebraranse como mínimo con tres días de antelación á sesión Plenaria ordinaria na que se vaian adoptar acordos previamente ditaminados pola Comisión Informativa Permanente, en día e hora que estableza o Alcalde Presidente ou Presidente de cada Comisión, quenes poderán convocar sesións extraordinarias ou urxentes das mesmas. A periodicidade mensual, poderá ser superior no caso de que no citado espacio de tempo non existan asuntos a tratar por algunha das comisións, extremo que deberá ser decidido polo Sr. Alcalde Presidente ou o Presidente da comisión de que se trate. Convocaranse sesións extraordinarias a solicitude da cuarta parte, alomenos, dos membros da Comisión, de conformidade co disposto no artigo 134.1. do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. A creación da Comisión Especial de Contas, composta por sete membros, na proporción da representación dos grupos políticos municipais na Corporación, consonte co disposto no artigo 127 do Real Decreto 2568/1986, de 28 de novembro e de conformidade co disposto no artigo 66 da Lei 5/1997, de 22 de xullo de administración local de Galicia, celebrará sesión para o estudio e informe de tódalas contas, presupostarias e extrapresupostarias, que deba aprobar o Pleno da Corporación.” Pontedeume a 2 de xullo de 2015. O Alcalde, D. Bernardo Fernández Piñeiro.